proxectonos/corpus_dominio_legal_administrativo_tmp huggingface dataset:
ORDE do 2 de outubro de 2013 pola que se modifica a autorización, por cambio de titularidade, do centro privado Nuestra Señora de Lourdes, do concello da Estrada (Pontevedra).
Consellería de Cultura, Educación e Ordenación Universitaria — III. Outras disposicións — 16/10/2013

A titular do centro privado Nuestra Señora de Lourdes, do concello da Estrada (Pontevedra), solicita o cambio da titularidade do centro educativo.
Mediante escritura pública notarial do 20 de agosto de 2013, outorgada ante o notario Héctor Ramiro Pardo, María Dolores Neira Abeledo cede a titularidade do centro educativo a favor de Otene Aprendizaxe, S.L., con efectos do 1 de setembro de 2013.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Nuestra Señora de Lourdes, código 36002323, a favor de Otene Aprendizaxe, S.L., con efectos do 1 de setembro de 2013.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de outubro de 2013
ORDE do 8 de outubro de 2013 pola que se autoriza o cambio de denominación do Instituto de Educación Secundaria de Ribadavia.
Consellería de Cultura, Educación e Ordenación Universitaria — III. Outras disposicións — 22/10/2013

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos
Autorizar o cambio de denominación específica do seguinte centro:
Provincia: Ourense.
Concello: Ribadavia.
Código: 32015475.
Denominación actual: Instituto de Educación Secundaria de Ribadavia.
Nova denominación: Instituto de Educación Secundaria O Ribeiro.
Santiago de Compostela, 8 de outubro de 2013
RESOLUCIÓN do 9 de outubro de 2013, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no segundo cuadrimestre do ano 2013.
Consellería de Economía e Industria — III. Outras disposicións — 22/10/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de maio, xuño, xullo e agosto do ano 2013, que se incorpora como anexo a esta resolución.
Santiago de Compostela, 9 de outubro de 2013
RESOLUCIÓN do 11 de outubro do 2013 pola que se lles dá publicidade aos convenios de colaboración subscritos polo Instituto Galego de Promoción Económica no primeiro e segundo cuadrimestre de 2013.
Instituto Galego de Promoción Económica — III. Outras disposicións — 21/10/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica nos meses de xaneiro, febreiro, marzo, abril, maio, xuño, xullo e agosto do ano 2013, que se anexa a esta resolución.
Santiago de Compostela, 11 de outubro de 2013
RESOLUCIÓN do 7 de outubro de 2013 pola que se lle dá publicidade á redistribución dos créditos das axudas para a contratación de xestores Igapex de internacionalización, cofinanciadas polo Fondo Social Europeo no marco do Programa operativo FSE Galicia 2007-2013.
Instituto Galego de Promoción Económica — III. Outras disposicións — 24/10/2013

Mediante Resolución do 31 de maio de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape para a contratación de xestores Igapex de internacionalización (DOG nº 112, do 13 de xuño), este convocaba para o exercicio 2013 as ditas axudas e publicaba os créditos dispoñibles para o efecto. O prazo de presentación de solicitudes rematou o 15 de xullo de 2013.
Tendo en conta as solicitudes presentadas, faise necesaria a redistribución dos créditos de acordo coas necesidades derivadas das ditas solicitudes. Por tanto, e de conformidade coas facultades que teño conferidas,
Primeiro. Redistribuír os créditos das axudas para a contratación de xestores Igapex de internacionalización, cofinanciadas polo Fondo Social Europeo no marco do Programa operativo FSE Galicia 2007-2013, que quedan establecidos do seguinte xeito:
Segundo. Esta modificación entrará en vigor o mesmo día da súa publicación no Diario Oficial de Galicia.
Santiago de Compostela, 7 de outubro de 2013
ORDE do 15 de outubro de 2013 pola que se modifica o prazo de presentación da licenza municipal de obra e dos diferentes permisos administrativos previstos na Orde do 13 de xuño de 2013 pola que se establecen as bases reguladoras das axudas para a modernización das explotacións agrarias, para a incorporación de mozos á actividade agraria, e para o fomento da utilización de instalacións e equipamentos en común para a mellora dos procesos produtivos en réxime asociativo cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2013.
Consellería do Medio Rural e do Mar — III. Outras disposicións — 24/10/2013

A Orde do 13 de xuño de 2013 (publicada no DOG nº 118, do 21 de xuño) pola que se establecen as bases reguladoras das axudas para a modernización das explotacións agrarias, para a incorporación de mozos á actividade agraria, e para o fomento da utilización de instalacións e equipamentos en común para a mellora dos procesos produtivos en réxime asociativo cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2013, establece nos artigos 7.6, 19.2 e 23.1.i), respectivamente e segundo sexa o tipo de solicitude, un prazo para presentar a licenza municipal de obra e do resto de permisos administrativos, o máis tardar o 30 de outubro de 2013.
E ante as peticións de diferentes organismos para prolongar o dito prazo co fin de poder emitir os preceptivos permisos, cómpre ampliar o prazo de presentación da licenza municipal e resto de permisos administrativos.
En consecuencia, de conformidade co previsto no artigo 30.1º.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único
A data de presentación da licenza municipal e resto de permisos administrativos establecidos nos puntos 6 do artigo 7, 2 do artigo 19 e 1.i) do artigo 23, respectivamente, previstos na Orde do 13 de xuño de 2013, que inicialmente figura ata o 30 de outubro, para a convocatoria do ano 2013 amplíase ata o 15 de novembro de 2013, inclusive.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de outubro de 2013
RESOLUCIÓN do 16 de outubro de 2013 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 23/10/2013

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos/das seus/súas membros e dispón no seu parágrafo 1 que os/as membros serán nomeados e cesados pola persoa titular do órgano superior da Administración autonómica competente en materia de turismo por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o elixiu, esta deberalle comunicar, no prazo máximo dun mes, á Administración turística autonómica, o/a novo/a vogal proposto/a para a súa representación.
O 18.2.2013 constituíuse a Axencia Turismo de Galicia, coa sesión constitutiva do seu Consello Reitor, que asumiu desde a súa constitución as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Cesar como membros do Consello do Turismo de Galicia a:
Miguel Rodríguez Bugarín, membro titular, en representación da consellería competente en infraestruturas.
José Manuel Rey Pichel, membro suplente, en representación da consellería con competencias en cultura.
Eduarda Varela Castro, membro suplente, en representación da consellería con competencias en economía.
Abilio Álvarez Arias, membro titular, e Manuel Oreiro Romar, suplente, en representación de axencias de viaxes e centrais de reservas.
Rafael Luaña de la Viña, membro titular, en representación de hoteis balneario e hoteis talaso.
Segundo. Nomear como membros do Consello do Turismo de Galicia a:
María del Camino Triguero Salas, directora xeral de Mobilidade, membro titular, en representación da consellería competente en infraestruturas.
Mª Carmen Martínez Insua, directora xeral do Patrimonio Cultural, membro suplente, en representación da consellería con competencias en cultura.
Marta López Quintás, membro suplente, en representación da consellería con competencias en economía.
Diego Otero Villaravid, membro titular, e Mercedes Digón López, membro suplente, en representación de axencias de viaxes e centrais de reservas.
Antonio Garaloces Paz, membro titular, en representación de hoteis balneario e hoteis talaso.
Jorge Carneiro Penedo, membro titular, e Isabel Castaño Becerra, membro suplente, en representación de CC.OO.
Santiago de Compostela, 16 de outubro de 2013
RESOLUCIÓN do 8 de outubro de 2013 pola que se adxudica unha bolsa de formación en competencias técnicas vinculadas a sistemas de xestión da teleformación.
Escola Galega de Administración Pública — III. Outras disposicións — 23/10/2013

A Escola Galega de Administración Pública convocou por Resolución do 10 de abril de 2013 (DOG núm. 80, do 25 de abril) unha bolsa de formación en competencias vinculadas a sistemas de xestión da teleformación.
A comisión de valoración para a adxudicación desta bolsa, na súa reunión do 18 de xullo de 2013, baremou definitivamente todas as solicitudes e propuxo a adxudicación en favor do candidato que obtivo maior puntuación.
De conformidade coas competencias que me recoñece a normativa vixente e á vista da proposta da comisión de valoración,
Primeiro. Outorgarlle a dita bolsa ao candidato Sergio Facal Fariña, que acadou a maior puntuación: 28,55 puntos.
Segundo. Que se notifique esta resolución ao candidato para que no prazo de dez días, contados a partir da recepción da notificación comunique á Escola Galega de Administración Pública a súa aceptación ou a súa renuncia á bolsa. Transcorrido este prazo sen que se producise manifestación expresa por parte do beneficiario, entenderase tacitamente aceptada, segundo o establecido no artigo 21.5 da Lei 9/2007, do 13 de xuño, de subvencións de Galicia. No prazo de cinco días contados desde a aceptación expresa da bolsa ou do transcurso do prazo para entendela tacitamente aceptada, o candidato seleccionado deberá incorporarse para o desempeño da bolsa na EGAP. No caso de que o beneficiario non se incorporase neste prazo, ou que renunciase expresamente, perderá os dereitos inherentes á bolsa (base décima).
Contra esta resolución poderá interpoñerse, con carácter potestativo, recurso de reposición perante a directora da EGAP, no prazo dun mes contado desde o día seguinte ao da publicación da resolución nos termos dos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación da resolución, de conformidade co establecido no artigo 46.4 da Lei 29/1998, reguladora da xurisdición contencioso-administrativa (base novena).
Santiago de Compostela, 8 de outubro de 2013
CORRECCIÓN de erros. Resolución do 5 de setembro de 2013 pola que se ordena a publicación do acordo do Consello da Xunta de Galicia do 1 de agosto de 2013 polo que se aproba o Plan de seca da demarcación hidrográfica de Galicia-Costa.
Augas de Galicia — III. Outras disposicións — 23/10/2013

Advertido erro na citada resolución publicada no
Diario Oficial de Galicia
número 191, do 7 de outubro de 2013, procede realizar a seguinte corrección:
Na páxina 39827, no parágrafo sétimo da resolución, onde di: «...páxina electrónica do organismo de bacía: www.augasdegalicia.es», debe dicir: «...páxina electrónica do organismo de bacía: www.augasdegalicia@xunta.es».
RESOLUCIÓN do 8 de outubro de 2013 pola que se adxudica unha bolsa de formación na área de documentación e biblioteconomía.
Escola Galega de Administración Pública — III. Outras disposicións — 23/10/2013

A Escola Galega de Administración Pública convocou por Resolución do 10 de abril de 2013 (DOG núm. 80, do 25 de abril), unha bolsa de formación na área de documentación e biblioteconomía.
A comisión de valoración para a adxudicación desta bolsa, na súa reunión do 2 de agosto de 2013, baremou definitivamente todas as solicitudes e propuxo a adxudicación en favor da candidata que obtivo maior puntuación.
De conformidade coas competencias que me recoñece a normativa vixente e á vista da proposta da comisión de valoración,
Primeiro. Outorgarlle a dita bolsa á candidata Marta Carrera Ferreiro, que acadou a maior puntuación: 35,56 puntos.
Segundo. Que se notifique esta resolución á candidata para que no prazo de dez días, contados a partir da recepción da notificación comunique á Escola Galega de Administración Pública a súa aceptación ou a súa renuncia á bolsa. Transcorrido este prazo sen que se producise manifestación expresa por parte da beneficiaria, entenderase tacitamente aceptada, segundo o establecido no artigo 21.5 da Lei 9/2007, do 13 de xuño, de subvencións de Galicia. No prazo de cinco días contados desde a aceptación expresa da bolsa ou do transcurso do prazo para entendela tacitamente aceptada, a candidata seleccionada deberá incorporarse para o desempeño da bolsa na EGAP. No caso de que a beneficiaria non se incorporase neste prazo, ou que renunciase expresamente, perderá os dereitos inherentes á bolsa (base décima).
Contra esta resolución poderá interpoñerse, con carácter potestativo, recurso de reposición perante a directora da EGAP, no prazo dun mes contado desde o día seguinte ao da publicación da resolución nos termos dos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación da resolución, de conformidade co establecido no artigo 46.4 da Lei 29/1998, reguladora da xurisdición contencioso-administrativa (base novena).
Santiago de Compostela, 8 de outubro de 2013
CORRECCIÓN de erros. Resolución do 7 de outubro de 2013, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ao Acordo do Consello da Xunta de Galicia do 3 de outubro de 2013 polo que se crea a Academia Galega de Enfermaría.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/10/2013

Advertido erro no sumario da dita resolución, publicada no
Diario Oficial de Galicia
número 199, do 17 de outubro de 2013, cómpre facer a seguinte corrección:
No sumario, na páxina 41083, onde di: «Academia Galega de Enfermaría»; debe dicir: «Academia de Enfermaría de Galicia».
DECRETO 161/2013, do 10 de outubro, polo que se aproba a relación e a clasificación de estradas de titularidade municipal do Concello de Amoeiro.
Consellería de Medio Ambiente, Territorio e Infraestruturas — III. Outras disposicións — 25/10/2013

O artigo 6.b) da Lei 4/1994, do 14 de setembro, de estradas de Galicia, atribúe ao Consello da Xunta de Galicia a competencia para aprobar a relación e clasificación das estradas de titularidade das entidades locais, na falta do correspondente plan.
Con data do 30 de agosto de 2013, a Deputación Provincial de Ourense, por instancia do Concello de Amoeiro, solicitou á Xunta de Galicia a aprobación da relación de estradas de titularidade municipal do devandito concello, coa petición de que fosen consideradas, para os efectos de clasificación, como redes secundarias, segundo o artigo 10.4 da Lei 4/1994, do 14 de setembro, de estradas de Galicia.
Posteriormente, o 23 de setembro de 2013, a Axencia Galega de Infraestruturas emite informe favorable á proposta da rede do Concello de Amoeiro.
Na súa virtude, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día dez de outubro de dous mil trece,
Artigo único
Aprobar a relación de estradas de titularidade municipal do Concello de Amoeiro, que figura como anexo ao presente decreto, clasificadas como estradas secundarias, ao abeiro do artigo 10 da Lei 4/1994, do 14 de setembro, de estradas de Galicia.
Anexo: inclúese no anexo que acompaña este decreto unha relación de estradas en que concorren as circunstancias aludidas. Así mesmo, na páxina web da Consellería de Medio Ambiente, Territorio e Infraestruturas (http://www.cmati.xunta.es/tema/c/Infraestruturas_Estradas)
atópase á disposición dos interesados un plano onde quedan reflectidas as estradas para aprobar de titularidade municipal do Concello de Amoeiro.
Santiago de Compostela, dez de outubro de dous mil trece
ORDE do 16 de outubro de 2013 pola que se amplía o prazo de xustificación das subvencións a concellos de Galicia para revitalizar o comercio de proximidade e potenciar unha rede galega de mercados de abastos excelentes, cofinanciadas polo Feder, no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN223A).
Consellería de Economía e Industria — III. Outras disposicións — 28/10/2013

A Orde do 30 de abril de 2013, publicada no Diario Oficial de Galicia número 88, do 8 de maio, establece as bases reguladoras para a concesión, en réxime de concorrencia competitiva, das subvencións a concellos de Galicia para revitalizar o comercio de proximidade e potenciar unha rede galega de mercados de abastos excelentes, cofinanciadas polo Feder, no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN223A).
No artigo 1.4, parágrafo primeiro do anexo I-Bases reguladoras, establece a consideración de actuacións subvencionables sempre que sexan realizadas e efectivamente pagadas desde o 1 de xaneiro de 2013 ata a data límite de xustificación establecida no artigo 17.
O artigo 17.1 do anexo I-Bases reguladoras establece que o pagamento da subvención quedará condicionado á presentación, na respectiva xefatura territorial, da correspondente documentación. O prazo para presentala é ata o 30 de novembro de 2013.
Tendo en conta o volume de solicitudes presentadas e o longo proceso de avaliación, e co fin de optimizar os procesos de xestión e dado que non se causa prexuízo a terceiros, procede modificar o artigo 17.1 do anexo I da orde, ampliando o prazo ata unha data que permita a mellor xustificación por parte dos beneficiarios/as.
A teor do exposto, en virtude das competencias que ten atribuída a Consellería de Economía e Industria en materia de comercio interior, e no exercicio das atribucións que me foron conferidas,
Artigo 1. Modificación do artigo 17.1 do anexo I da Orde do 30 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións a concellos de Galicia para revitalizar o comercio de proximidade e potenciar unha rede galega de mercados de abastos excelentes, cofinanciadas polo Feder, no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN223A).
O primeiro parágrafo do artigo 17.1 do anexo I da referida orde queda redactado nos seguintes termos:
«1. Para cobrar a subvención concedida, a persoa beneficiaria deberá presentar, na respectiva xefatura territorial, a seguinte documentación, en orixinal ou copia compulsada e o prazo para presentala é ata o 18 de decembro de 2013: (...)».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de outubro de 2013
ORDE do 16 de outubro de 2013 pola que se determina a situación dunha nova estación fixa de inspección técnica de vehículos.
Consellería de Economía e Industria — III. Outras disposicións — 28/10/2013

Os criterios polos que se regula, planifica e estrutura a rede de estacións de inspección técnica de vehículos en Galicia veñen fixados no Decreto 205/1994, do 16 de xuño, polo que se refunde a normativa vixente en materia de inspección técnica de vehículos.
A devandita norma, no seu artigo 1.2, establece que a situación das estacións fixas será determinada por orde da consellería competente en materia de industria, procurando a total cobertura do territorio, atendendo aos criterios de economía e custo mínimo global do servizo para os usuarios e posibilitando o autofinanciamento das estacións.
O exercicio das competencias para determinar a localización dunha nova estación fixa de inspección técnica de vehículos correspondelle á Consellería de Economía e Industria, de acordo co establecido no Decreto 324/2009, do 11 de xuño, polo que se establece a súa estrutura orgánica.
Na súa virtude,
Artigo único. Establecer a localización dunha nova estación fixa de inspección técnica de vehículos en Nigrán.
Disposición derradeira primeira
Facúltase o director xeral competente en materia de industria para ditar as disposicións necesarias para a aplicación desta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de outubro de 2013
RESOLUCIÓN do 3 de outubro de 2013 pola que se dispón o cesamento e o nomeamento dun membro do Consello do Turismo de Galicia.
Axencia Turismo de Galicia — II. Autoridades e persoal — 10/10/2013

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos/das seus/súas membros e dispón no seu parágrafo 1 que os/as membros serán nomeados/as e cesados/as pola persoa titular do órgano superior da Administración autonómica competente en materia de turismo por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o elixiu, esta deberá comunicar, no prazo máximo dun mes, á Administración turística autonómica, o/a novo/a vogal proposto/a para a súa representación.
O 18.2.2013 constituíuse a Axencia Turismo de Galicia, coa sesión constitutiva do seu Consello Reitor e asumindo desde a súa constitución, as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Cesar como membro titular do Pleno do Consello do Turismo de Galicia a Elena del Pilar Ramallo Miñán.
Segundo. Nomear membro titular do Pleno do Consello do Turismo de Galicia, ao abeiro do disposto no artigo 3.1.c) parágrafo 7, a Manuel Butler Halter.
Santiago de Compostela, 3 de outubro de 2013
CORRECCIÓN de erros. Orde do 30 de setembro de 2013 pola que se nomean os vogais do Consello Galego para a Promoción da Accesibilidade e a Supresión de Barreiras.
Consellería de Traballo e Benestar — II. Autoridades e persoal — 10/10/2013

Advertido erro na Orde do 30 de setembro de 2013 pola que se nomean os vogais do Consello Galego para a Promoción da Accesibilidade e a Supresión de Barreiras, que se publicou no
Diario Oficial de Galicia
número 190, do 4 de outubro, procédese a facer a súa corrección.
Na páxina 39537, onde di:
Titular: Ricardo Varela Hentschel, director técnico de Construcións e Calidade (Instituto Galego da Vivenda e Solo, Consellería de Medio Ambiente, Territorio e Infraestruturas),
debe dicir:
Titular: Ricardo Valencia Hentschel, director técnico de Construcións e Calidade (Instituto Galego da Vivenda e Solo, Consellería de Medio Ambiente, Territorio e Infraestruturas).
RESOLUCIÓN do 18 de setembro de 2013 polo que se dá publicidade aos convenios de colaboración subscritos por este organismo autónomo no segundo cuadrimestre do ano 2013.
Instituto de Estudos do Territorio — III. Outras disposicións — 07/10/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
número 136, do 14 de xuño) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2013 que se incorpora como anexo a esta resolución.
Santiago de Compostela, 18 de setembro de 2013
CORRECCIÓN de erros. Resolución do 16 de setembro de 2013 pola que se establecen as bases reguladoras e a convocatoria para a concesión, en réxime de concorrencia non competitiva, das axudas do Programa bonos de innovación (códigos de procedemento IN851A e IN851B).
Axencia Galega de Innovación — III. Outras disposicións — 07/10/2013

Advertido erro na dita resolución, publicada no Diario Oficial de Galicia nº 181, do 23 de setembro de 2013, cómpre realizar as seguintes correccións:
Na páxina 37306, artigo 3.2, onde di: «As solicitudes das pemes dos bonos para a preparación de propostas de proxectos de I+D+i nacionais e internacionais (código IN851B, anexo II), deberán presentarse dentro do prazo dun mes desde que se reciba a comunicación do organismo internacional que permita a comprobación da superación dos limiares de valoración fixados na convocatoria ou da comunicación da concesión da axuda no caso de programas nacionais e permanecerá aberto durante toda a vixencia do Programa», debe dicir: «As solicitudes das pemes dos bonos para a preparación de propostas de proxectos de I+D+i nacionais e internacionais (código IN851B, anexo II) deberán presentarse dentro do prazo dun mes desde que se reciba a comunicación do organismo internacional que permita a comprobación da superación dos limiares de valoración fixados na convocatoria ou da comunicación da concesión da axuda no caso de programas nacionais e permanecerá aberto durante toda a vixencia do Programa pero, para evitar que as propostas xa presentadas ao longo de 2013 non poidan acceder a estes incentivos, de xeito excepcional por un período de catro meses poderanse solicitar os bonos de innovación sen ter en conta o prazo transcorrido desde esta comunicación».
Na páxina 37320, artigo 4, onde di: «As pemes, segundo a definición do anexo I do Regulamento (CE) nº 800/2008, empresas que ocupan polo menos 250 persoas e cun volume de negocios anual que non excede 50 millóns de euros ou cun balance xeral anual que non excede 43 millóns de euros», debe dicir: «As pemes, segundo a definición do anexo I do Regulamento (CE) nº 800/2008, empresas que ocupan a menos de 250 persoas e cun volume de negocios anual que non excede os 50 millóns de euros ou cun balance xeral anual que non excede os 43 millóns de euros».
Na páxina 37321, artigo 6 do anexo II, onde di: «As solicitudes deberán presentarse dentro do prazo dun mes desde que se reciba a comunicación do organismo internacional que permita a comprobación da superación dos limiares de valoración fixados na convocatoria ou da comunicación da concesión da axuda no caso de programas nacionais», debe dicir: «As solicitudes deberán presentarse dentro do prazo dun mes desde que se reciba a comunicación do organismo internacional que permita a comprobación da superación dos limiares de valoración fixados na convocatoria ou a comunicación da concesión da axuda no caso de programas nacionais. Para evitar que as propostas xa presentadas ao longo de 2013 non poidan acceder a estes incentivos, de xeito excepcional por un período de catro meses poderanse solicitar os bonos de innovación sen ter en conta o prazo transcorrido desde esta comunicación».
RESOLUCIÓN do 5 de setembro de 2013 pola que se ordena a publicación do acordo do Consello da Xunta de Galicia do 1 de agosto de 2013 polo que se aproba o Plan de seca da demarcación hidrográfica de Galicia-Costa.
Augas de Galicia — III. Outras disposicións — 07/10/2013

O Plan de seca da demarcación hidrográfica de Galicia-Costa elaborouse para dar cumprimento ao previsto no artigo 26 da Lei 9/2010, do 4 de novembro, de augas de Galicia e no Plan hidrolóxico da demarcación hidrográfica de Galicia-Costa, aprobado polo Real decreto 1332/2012, do 14 de setembro.
Este plan ten por obxectivo xeral minimizar os efectos negativos ambientais, económicos e sociais de eventuais situacións de seca, no ámbito da demarcación hidrográfica de Galicia-Costa, a través das medidas que nel se conteñen.
Con fundamento no exposto, o plan foi aprobado polo Consello da Xunta de Galicia na súa reunión do día 1.8.2013, polo que,
Facer público o acordo do Consello da Xunta de Galicia, adoptado na súa reunión do día 1.8.2013, que a continuación se transcribe:
«Aprobar o Plan de seca da demarcación hidrográfica Galicia-Costa».
O texto do dito plan estará a disposición pública na páxina electrónica do organismo de bacía: www.augasdegalicia.es
Santiago de Compostela, 5 de setembro de 2013
ORDE do 19 de novembro de 2013 pola que se amplía o prazo de presentación da documentación xustificativa establecido na Orde do 24 de maio de 2013 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2013 (código de procedemento IN315A).
Consellería de Economía e Industria — III. Outras disposicións — 28/11/2013

O día 7 de xuño de 2013 publicouse no
Diario Oficial de Galicia
a Orde do 24 de maio de 2013 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2013 (código de procedemento IN315A).
No artigo 18 das bases reguladoras da Orde do 24 de maio de 2013 establécese que para cobrar a subvención concedida o beneficiario deberá presentar a documentación xustificativa, para o que ten de prazo máximo ata o 1 de decembro de 2013 (inclusive). O elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes. Co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o 20 de decembro de 2013 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 24 de maio de 2013 de fomento do sector mineiro galego.
Santiago de Compostela, 19 de novembro de 2013
RESOLUCIÓN do 26 de novembro de 2013, da Secretaría Xeral da Igualdade, pola que se amplía o prazo de presentación da documentación xustificativa establecido na Resolución do 10 de xuño de 2013 pola que se convocan para o ano 2013 as axudas do programa Emega para fomento do emprendemento feminino, cofinanciadas polo Fondo Social Europeo (FSE).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/11/2013

Mediante a Resolución da Secretaría Xeral da Igualdade do 10 de xuño de 2013 convocáronse as axudas do programa Emega para fomento do emprendemento feminino (DOG nº 118, do 21 de xuño).
O artigo 7 da Resolución do 10 de xuño de 2013 establece que para a xustificación das axudas concedidas, as entidades presentarán, con data límite 30 de novembro de 2013, a documentación que sinala a base 14 das bases reguladoras, aprobadas pola Resolución do 14 de maio de 2012 (DOG nº 96, do 22 de maio). Tendo en conta o volume de solicitudes presentadas e o longo proceso de instrución, e co fin de optimizar os procesos de xestión e dado que non se causa prexuízo a terceiros, procede modificar o dito artigo 7 ampliando o prazo ata unha data que permita a mellor xustificación por parte das beneficiarias.
Por todo o exposto, no uso das atribucións que me foron conferidas,
Artigo único
Modifícase o artigo 7 (lugar e prazos de presentación da xustificación) da Resolución do 10 de xuño de 2013 pola que se convocan para o ano 2013 as axudas do programa Emega para fomento do emprendemento feminino, cofinanciadas polo Fondo Social Europeo (FSE), que queda redactado como segue:
«Para a xustificación das axudas concedidas, as entidades presentarán, con data límite do 20 de decembro de 2013 e nos lugares indicados no artigo 4 desta convocatoria, a documentación que sinala a base 14ª das bases reguladoras».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de novembro de 2013
ORDE do 26 de novembro de 2013 pola que se resolve a convocatoria de subvencións, en réxime de concorrencia competitiva, para proxectos de accións de saúde pública no campo do VIH/sida que se desenvolverán na Comunidade Autónoma de Galicia xestionados por entidades privadas sen ánimo de lucro.
Consellería de Sanidade — III. Outras disposicións — 28/11/2013

Por Orde do 26 de xullo de 2013 da Consellería de Sanidade (DOG núm. 147, do 2 de agosto) apróbanse as bases reguladoras e convócanse subvencións en réxime de concorrencia competitiva para proxectos de accións de saúde pública no campo do VIH/sida que se desenvolverán na Comunidade Autónoma de Galicia xestionados por entidades privadas sen ánimo de lucro.
O artigo 14 da citada norma establece a publicación desta resolución no
Diario Oficial de Galicia
e indica que deberá conter a relación de solicitantes aos cales se conceden ou desestiman as subvencións para os respectivos proxectos, con indicación da norma reguladora, a súa correspondente contía e as causas de denegación, se é o caso.
Na súa virtude, esta consellería,
Artigo único. Aprobar ou denegar os proxectos de accións de saúde pública no campo do VIH/sida que se recollen no anexo desta orde, así como adxudicar as contías que se determinan nel.
Santiago de Compostela, 26 de novembro de 2013
Aplicación orzamentaria: 1002.413A.481.1
CORRECCIÓN de erros. Orde do 30 de xullo de 2013 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Cultura, Educación e Ordenación Universitaria — III. Outras disposicións — 07/10/2013

Advertidos erros na dita orde, publicada no DOG núm. 151, do xoves 8 de agosto de 2013, é necesario efectuar as seguintes correccións:
Na páxina 32065, no anexo I, onde di:
Debe dicir:
No mesmo anexo I, cómpre engadir o seguinte centro:
Na páxina 32071, no anexo II, onde di:
Debe dicir:
Na páxina 32072, no mesmo anexo, onde di:
Debe dicir:
Na páxina 32075, no anexo III, débese engadir como suprimido o seguinte centro:
RESOLUCIÓN do 25 de setembro de 2013 pola que se dá publicidade ás subvencións concedidas ao abeiro da Orde do 20 de maio de 2013 (Diario Oficial de Galicia número 103, do 31 de maio), pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas, con personalidade xurídica propia, e agrupacións de concellos, para o equipamento e mellora das instalación e locais utilizados para a realización de actividades culturais, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013.
Consellería de Cultura, Educación e Ordenación Universitaria — III. Outras disposicións — 07/10/2013

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario ao que se imputan, o beneficiario, a cantidade concedida e finalidade ou finalidades da subvención.
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.20.432B.760.0, subvencións, en réxime de concorrencia competitiva a concellos de Galicia e ás súas entidades públicas, con personalidade xurídica propia, e agrupacións de concellos para o equipamento e mellora das instalacións e locais utilizados para a realización de actividades culturais.
Santiago de Compostela, 25 de setembro de 2013
CORRECCIÓN de erros. Resolución do 13 de setembro de 2013 pola que se dá publicidade aos convenios de colaboración subscritos polo Consello no segundo cuadrimestre do ano 2013.
Consello da Cultura Galega — III. Outras disposicións — 01/10/2013

Advertido un erro na resolución publicada no
Diario Oficial de Galicia
núm. 182, do 24 de setembro, cómpre efectuar a seguinte corrección:
No anexo á resolución, onde di:
Debe dicir:
ORDE do 8 de outubro de 2013 sobre a aprobación definitiva do documento de corrección de erros materiais ao Plan xeral de ordenación municipal de Láncara.
Consellería de Medio Ambiente, Territorio e Infraestruturas — III. Outras disposicións — 24/10/2013

Con data do 17 de xullo de 2013, o Concello de Láncara remite exemplar do documento de corrección de erros materiais ao documento para a aprobación definitiva do PXOM de Láncara, entregado o 15 de febreiro de 2013, no tocante ao límite do termo municipal.
O Concello Pleno de Láncara, en sesión do 6 de xuño de 2013, acordou proceder á corrección dun erro na cartografía do PXOM que afecta o límite co concello do Corgo.
Visto o informe do equipo redactor do PXOM que explica que este erro se produce pola utilización da cartografía catastral no lugar da cartografía oficial da Xunta de Galicia, procédese á corrección dos límites na documentación do PXOM.
Examinado o documento de corrección de erros, e vista a proposta literal que nesta mesma data eleva a Secretaría Xeral de Ordenación do Territorio e Urbanismo, púidose comprobar que o límite sinalado entre os concellos de Láncara e O Corgo se axusta ao recollido na cartografía oficial da Xunta de Galicia.
A competencia para resolver sobre a aprobación definitiva do planeamento xeral correspóndelle ao conselleiro de Medio Ambiente, Territorio e Infraestruturas, de conformidade co disposto nos artigos 89 e 93.4 da LOUG, e no artigo 1 do Decreto 44/2012, do 19 de xaneiro, polo que se establece a estrutura orgánica da Consellería de Medio Ambiente, Territorio e Infraestruturas.
En consecuencia, e visto o que antecede,
1. Outorgar a aprobación definitiva ao documento de corrección de erros do Plan xeral de ordenación municipal do concello de Láncara, de acordo co establecido no artigo 85.7.a) da Lei 9/2002, de ordenación urbanística e de protección do medio rural de Galicia.
2. Notifíqueselles esta orde aos concellos de Láncara e do Corgo, e publíquese no
Diario Oficial de Galicia
.
3. Contra esta orde cabe interpoñer recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de outubro de 2013
RESOLUCIÓN do 26 de setembro de 2013, da Dirección Xeral de Educación, Formación Profesional e Innovación Educativa, pola que se amplía o prazo de solicitude previsto na Resolución do 5 de xullo de 2013, pola que se regula a convocatoria e a selección de centros docentes dependentes da Consellería de Cultura, Educación e Ordenación Universitaria para participar en actividades de inmersión lingüística en inglés dirixidas a alumnado de sexto curso de educación primaria e de educación secundaria obrigatoria.
Consellería de Cultura, Educación e Ordenación Universitaria — III. Outras disposicións — 01/10/2013

Mediante esta resolución amplíase ata o 7 de outubro de 2013 o prazo de solicitude establecido no artigo 7.4 da Resolución do 5 de xullo de 2013, da Dirección Xeral de Educación, Formación Profesional e Innovación Educativa, pola que se regula a convocatoria e a selección de centros docentes dependentes da Consellería de Cultura, Educación e Ordenación Universitaria para participar en actividades de inmersión lingüística en inglés dirixidas a alumnado de sexto curso de educación primaria e de educación secundaria obrigatoria.
Santiago de Compostela, 26 de setembro de 2013
RESOLUCIÓN do 23 de setembro de 2013, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no segundo cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/10/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación de convenios de colaboración subscritos pola Secretaría Xeral para o Deporte durante o segundo cuadrimestre do ano 2013, que se incorpora como anexo a esta resolución.
Santiago de Compostela, 23 de setembro de 2013
RESOLUCIÓN do 19 de setembro de 2013 pola que se dá publicidade ás subvencións concedidas ao abeiro da Orde do 4 de abril de 2013 (Diario Oficial de Galicia número 79, do 24 de abril) de axudas, en réxime de concorrencia competitiva, a fundacións, asociacións e institucións culturais, para a realización de programas culturais que se desenvolverán na comunidade autónoma e para os gastos de funcionamento derivados deles, e se procede á súa convocatoria para o ano 2013.
Consellería de Cultura, Educación e Ordenación Universitaria — III. Outras disposicións — 01/10/2013

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención,
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.20.432B.481.2 «axudas, en réxime de concorrencia competitiva, a fundacións, asociacións e institucións culturais, para a realización de programas culturais que se desenvolverán na comunidade autónoma e para os gastos de funcionamento derivados deles».
Santiago de Compostela, 19 de setembro de 2013
RESOLUCIÓN do 13 de setembro de 2013 pola que se lles dá publicidade aos convenios de colaboración subscritos no segundo cuadrimestre do ano 2013.
Axencia Galega de Innovación — III. Outras disposicións — 03/10/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Dar publicidade á relación dos convenios subscritos pola Axencia Galega de Innovación, nos meses de maio, xuño, xullo e agosto do ano 2013, e que se incorpora como anexo a esta resolución.
Santiago de Compostela, 13 de setembro de 2013
RESOLUCIÓN do 23 de setembro de 2013, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no terceiro cuadrimestre do ano 2012 e no primeiro cuadrimestre do ano 2013.
Consellería do Medio Rural e do Mar — III. Outras disposicións — 03/10/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no terceiro cuadrimestre do ano 2012 e no primeiro cuadrimestre do ano 2013 pola Consellería do Medio Rural e do Mar, que se incorpora como anexo a esta resolución.
Santiago de Compostela, 23 de setembro de 2013